Enivei, miks ma sellest kirjutan... Ma tegin täna loomkatseid laboriinimestega. Kuna ma eilsest saadik pole veel oma inimvihkajalikku meeleolu kusagil maandada saanud, siis tundus idee täitsa kobe olevat. Ma läksin lifti, lõikasin oma sisenemisega muidugi niidipealt mingi paarikese  omavahelise kahekõne pooleks (no ma ei tea, mis kuradi riigisaladusi liftides alati räägitakse, et niipea kui keegi kolmas juurde tuleb - ja et tuleb, see on fakt: lift ju!, kukub sõna silbipealt maha ja sinna ta jääb) ning hakkasin inimesi jõllitama. Põhimõtteliselt ja sihilikult.